Wirklich super, Donstig isch mini cousine Silja und ihre Fründ de Mischa in Phnom Penh aacho. Si mache e chlini Asiereis und händ welle cho luege was ich do so triib. Fantastisch. Mir händ  3 tolli Däg in Phnom Penh verbrocht, händ vill gse, probiert und gredet. Druff abe sind mer mit em Bus uff Siem Riep gfahre zum Ankor Wat go bsueche. Das goot öppe 6 Stund mit em Bus. Aber bevor mer uff Ankor sind, sind mer es Kinderheim go bsueche. D'Silja und de Mischa händ 7 Notebooks uss dr Schwiz mitbrocht zum das Kinderheim z'unterstütze. Es isch wahnsinnig iidrücklich gsi mit wellere Freud mir vo dere Kinderschar empfange worde sind und mit wellem Interässe die Notebooks inspiziert worde sind. E  riise Tat vo dene zweine, e ganz e tolli Erfahrig isch das gsi.